钦定古今图书集成/理学汇编/文学典/第098卷 > 朱昱
## 钦定古今图书集成/理学汇编/文学典/第098卷 > 朱昱

按《武进县志》：“昱，字懋阳，曾祖焕，自有传。焕三子，长士
衡，以荐辟授九江府检校。次士循，多读书精算，与兄
同被辟召，以足疾辞。士循生璿，璿生昱，少好学，博综
群书，留心著述，尤长于诗。闻王学士达善和《中峰梅
花》诗百首，一夕而成，亦追和之。晨起濡墨疾书，率成
百篇，至今传诵。”王文肃㒜修郡志，备力于昱者为多，
因取范石湖、龚颐政为况，昱又为《续志》八卷，文肃大
加称赏，尤亟称其孝行云。